214. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 61512/2900 της 5/11 Δεκ. 2002 (ΦΕΚ Β΄ 1548) Μεταφορά προσώπων και εμπορευμάτων με αυτοκίνητα ιδιωτικής χρήσης. Για την επιβολή διοικητικών κυρώσεων κατά τη μεταφορά προσώπων με φορτηγό όχημα ιδιωτ. χρήσης κατά παράβαση των διατάξεων της Απόφ. 61512/2900/2002, βλ. άρθρ. 4 Νόμ. 3446/3-10 Μαρτ. 2006 (ΦΕΚ Α΄ 49), κατωτ. αριθ. 232. Έχοντας υπόψη: 1. Τις διατάξεις: α. Της παρ. 2, του άρθρου 4 του Ν.Δ. 49/1968 «περί χορηγήσεως αδειών κυκλοφορίας φορτηγών αυτοκινήτων ιδιωτικής χρήσης (Α΄ 294), όπως αυτό αντικαταστάθηκε τελευταία με το άρθρο 3 του Νόμ. 1959/1991 «Για τις οδικές μεταφορές τις επικοινωνίες και άλλες διατάξεις» (Α΄ 123) και ισχύει. β. Του άρθρου 29Α του Νόμ. 1558/85 (Α΄ 137) «Κυβέρνηση και Κυβερνητικά Όργανα» όπως αυτό προστέθηκε με το άρθρο 27 του Νόμ. 2081/92 (Α΄ 154) και αντικαταστάθηκε με το άρθρο 1 παρ. 2α του Ν. 2469/97 «περιορισμός και βελτίωση της αποτελεσματικότητας των κρατικών δαπανών και άλλες διατάξεις» (Α΄ 38). γ. Της 815/35/97 απόφασης του Υπουργού Μεταφορών και Επικοινωνιών «Μεταφορά προσώπων με φορτηγά αυτοκίνητα» (Β΄ 41). δ. Της 6701/1984 απόφασης του Υπουργού Συγκοινωνιών «Χαρακτηρισμός αυτοκινήτων ως μικτής χρήσης και μεταφορά προσώπων με φορτηγά αυτοκίνητα των Κρατικών Υπηρεσιών (ΚΥ), των οργανισμών ιδιωτικού δικαίου του Δημοσίου και των ΟΤΑ (ΦΙΧ)» (Β΄ 432), όπως αυτή ισχύει. ε. Της παραγράφου 15, του κεφαλαίου Ε΄, της Α2/29542/537/91 απόφασης του Υπουργού Μεταφορών και Επικοινωνιών «περί χορήγησης αδειών κυκλοφορίας ΦΙΧ αυτοκινήτων σύμφωνα με τις διατάξεις του Ν. 1959/91» απόφασής μας (Β΄ 707). 2. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 Όροι – προϋποθέσεις 1. Η μεταφορά προσώπων κατ' εφαρμογή της παραγρ. α΄, του άρθρου 4 του Νόμ. 49/1968 (Α΄ 203), όπως αυτό αντικαταστάθηκε με το άρθρο 3 του Νόμ. 1959/1991 (Α΄ 123), επιτρέπεται με τους ακόλουθους όρους και προϋποθέσεις: «α. Ο τόπος εργασίας των προσώπων που μεταφέρονται με ΦΙΧ αυτοκίνητα δεν θα πρέπει να εξυπηρετείται συγκοινωνιακά». Η περιπτ.α΄ αντικαταστάθηκε ως άνω από την παρ.1 του άρθρου μόνου της με αριθ.Α43281/3245/31 Ιουλ.-14 Αυγ.2003 (ΦΕΚ Β΄1163). απόφ. Υπ. Μεταφ. και Επικοινωνιών. β. Τα χρησιμοποιούμενα φορτηγά ιδιωτικής χρήσης αυτοκίνητα (ΦΙΧ): (1) έχουν χαρακτηριστεί στο πιστοποιητικό ταξινόμησης της αρμόδιας τελωνειακής αρχής ως φορτηγά αυτοκίνητα δασμολογικής κλάσης 8704. (2) Φέρουν εκ κατασκευής διπλή καμπίνα (κουβούκλιο) είτε ενσωματωμένη στο αμάξωμα (VAN) είτε διακεκριμένη από αυτό και δεύτερη σειρά καθισμάτων πλέον αυτής του οδηγού και συνοδηγού. Ο συνολικός αριθμός των μεταφερομένων επιβατών, καθορίζεται ως εξής: (α) μέχρι τρεις (3) καθήμενους επιβάτες, πλην του οδηγού, αν το μέγιστο επιτρεπόμενο βάρος του ΦΙΧ αυτοκινήτου, δεν υπερβαίνει τα 3.500 kgr. (β) μέχρι τέσσερις (4) καθήμενους επιβάτες, πλην του οδηγού, αν το μέγιστο επιτρεπόμενο βάρος του ΦΙΧ αυτοκινήτου υπερβαίνει τα 3.500 kgr. (Μετά τη σελ. 242,89592) Σελ. 242,89593 Τεύχος -Σελ.  Φορτηγά αυτοκίνητα 21.Ε.δ.213-214 Στην περίπτωση μεταχειρισμένων αυτοκινήτων, που ταξινομούνται για πρώτη φορά στην Ελλάδα, ο αριθμός των επιβατών και μέχρι του μέγιστου επιτρεπομένου, όπως ο αριθμός αυτός ορίζεται στη παρούσα περίπτωση, λαμβάνεται από τα δικαιολογητικά που χρησιμοποιούνται κατ' εφαρμογή της 13700/1978 (Β΄ 401) υπουργικής απόφασης, όπως ισχύει, για να καθοριστούν και τα λοιπά τεχνικά στοιχεία του αυτοκινήτου οχήματος. (3) Φέρουν υαλόφρακτα ανοίγματα, μόνο, όπου υπάρχουν καθίσματα επιβατών. 2. Το ωφέλιμο φορτίο των παραπάνω αυτοκινήτων προκύπτει ως διαφορά του μέγιστου επιτρεπόμενου βάρους και του αθροίσματος του απόβαρου και του βάρους των επιβατών, συμπεριλαμβανομένων των οδηγού και συνοδηγού. Το βάρος του οδηγού και του συνοδηγού υπολογίζεται σε 75 Kg και των λοιπών σε 68 Kg. Το απόβαρο για τα μεγίστου επιτρεπόμενου βάρους άνω των 4000 Κg αυτοκινήτων οχημάτων, προκύπτει από ζύγιση. «΄Αρθρο 2 Δικαιολογητικά – διαδικασία 1. Για τη διαπίστωση συνδρομής των όρων και προϋποθέσεων του άρθρου 1 της παρούσας, ο αιτών υποβάλλει στην Υπηρεσία Μεταφορών και Επικοινωνιών της αρμόδιας νομαρχιακής αυτοδιοίκησης όπου ο τόπος εκτέλεσης του παραγωγικού έργου ή οι εργασίες της επιχείρησης, ανεξαρτήτως του τόπου κατοικίας του μεταφερόμενου προσωπικού, τα εξής δικαιολογητικά: α. Αίτηση, στην οποία αναφέρεται ο τόπος εργασίας των προς μεταφορά προσώπων. β. Υπεύθυνη δήλωση, στην οποία δηλώνεται ότι ο τόπος εργασίας όπου μεταφέρονται τα πρόσωπα δεν εξυπηρετείται συγκοινωνιακά. γ. Φωτοαντίγραφο της άδειας κυκλοφορίας του αυτοκινήτου. 2. Η Υπηρεσία Μεταφορών και Επικοινωνιών, εφόσον διαπιστώσει ότι πληρούνται οι όροι και προϋποθέσεις του άρθρου 1 της παρούσας, χορηγεί στον αιτούντα ειδικό σημείωμα όπως το συνημμένο και ενσωματωμένο σ’ αυτήν υπόδειγμα. Χωρίς το ειδικό αυτό σημείωμα δεν επιτρέπεται η μεταφορά προσώπων, εκτός του οδηγού και συνοδηγού, κατ’ εφαρμογή των διατάξεων της παρ. 1 του άρθρου 1 της παρούσας.» Το άρθρ.2 αντικαταστάθηκε ως άνω από την παρ.2 του άρθρου μόνου της με αριθ.Α43281/3245/31 Ιουλ.-14 Αυγ.2003 (ΦΕΚ Β΄1163). απόφ. Υπ. Μεταφ. και Επικοινωνιών. Σελ. 242,89594 Τεύχος -Σελ.  Άρθρο 3 Μεταφορά αγαθών με αυτοκίνητα οχήματα (μικτής χρήσης) 1. Αυτοκίνητα οχήματα (μικτής χρήσης), τα οποία κατ' εφαρμογή των διατάξεων της παρ. 15 του Κεφαλαίου Ε΄ της Α2/29542/5347/1991 «Χορήγηση αδειών κυκλοφορίας Φ.Ι.Χ. αυτοκινήτων σύμφωνα με τις διατάξεις του Ν. 1959/91» απόφασής μας (Β΄ 707), επιτρέπεται να μεταφέρουν αγαθά που ανήκουν στους κατόχους τους, πρέπει να πληρούν τις ακόλουθες προϋποθέσεις: α. Να έχουν χαρακτηριστεί στο πιστοποιητικό ταξινόμησης της αρμόδιας τελωνειακής αρχής ως αυτοκίνητα δασμολογικής κλάσης 8703. β. Να έχουν κλειστό ή ανοικτό αμάξωμα, με διπλή καμπίνα (κουβούκλιο), εκ κατασκευής, στο οποίο πίσω από τις θέσεις οδηγού - συνοδηγού υπάρχουν ή υπήρχαν και θέσεις μέχρις οκτώ (8) επιβατών, μη συμπεριλαμβανομένης της θέσης του οδηγού. Τα κλειστά οχήματα έχουν τύπο αμαξώματος, όπου επιβάτες και αποσκευές ή εμπορεύματα μεταφέρονται σ' έναν και μόνο θάλαμο. γ. Αναγράφεται στην άδεια κυκλοφορίας τους ωφέλιμο φορτίο, το οποίο προκύπτει ως διαφορά του μέγιστου επιτρεπόμενου μικτού βάρους και του αθροίσματος του απόβαρου και του βάρους των επιβατών, συμπεριλαμβανομένου του οδηγού. Το βάρος του οδηγού υπολογίζεται σε 75 Kg και των λοιπών επιβατών σε 68 Kg. 21.Ε.δ.214 Φορτηγά αυτοκίνητα 2. Ο χαρακτηρισμός των αυτοκινήτων αυτών ως μικτής χρήσης γίνεται για μεν τα καινουργή από την αρμόδια για την έκδοση της έγκρισης τύπου του οχήματος Υπηρεσία του Υπουργείου Μεταφορών και Επικοινωνιών, για δε τα μεταχειρισμένα, τα οποία ταξινομούνται για πρώτη φορά στην Ελλάδα, από την αρμόδια για την έκδοση της άδειας κυκλοφορίας Υπηρεσία Μεταφορών και Επικοινωνιών της Νομαρχιακής Αυτοδιοίκησης. 3. Η παράγραφος 15, του κεφαλαίου Ε΄, της Α2/29542/537/91 «περί χορήγησης αδειών κυκλοφορίας ΦΙΧ αυτοκινήτων σύμφωνα με τις διατάξεις του Ν. 1959/91» απόφασής μας (Β΄ 707), αναδιατυπώνεται ως ακολούθως: «15. Η χρησιμοποίηση επιβατικών ιδιωτικής χρήσης αυτοκινήτων και γενικότερα αυτοκινήτων που έχουν χαρακτηριστεί στο πιστοποιητικό ταξινόμησης της αρμόδιας τελωνειακής αρχής ως αυτοκίνητα δασμολογικής κλάσης 8703, για τη μεταφορά αγαθών που ανήκουν στους κατόχους τους, επιτρέπεται με την οριζόμενη στις διατάξεις του κεφαλαίου Γ΄ διαδικασία και εφόσον χαρακτηρίζονται ως μικτής χρήσης. Προϋπόθεση να έχει καταβληθεί το προβλεπόμενο από τις ισχύουσες διατάξεις εφάπαξ πρόσθετο τέλος και η προβλεπόμενη από τις διατάξεις του Νόμ. 1959/91 εισφορά». Άρθρο 4 Καταργούμενες και μεταβατικές διατάξεις 1. Από την ισχύ της παρούσας απόφασης καταργείται η 6701/1984 απόφαση του Υπουργού Συγκοινωνιών «Χαρακτηρισμός αυτοκινήτων ως μικτής χρήσης και μικτής χρήσης και μεταφορά προσώπων με φορτηγά αυτοκίνητα των Κρατικών Υπηρεσιών (ΚΥ), των οργανισμών ιδιωτικού δικαίου του Δημοσίου και των ΟΤΑ (ΦΙΧ)» (Β΄ 432), όπως αυτή ισχύει καθώς και κάθε διάταξη που ρυθμίζει με διαφορετικό τρόπο θέματα που ρυθμίζονται με την παρούσα απόφαση. 2. Η 815/35/97 απόφαση του Υπουργού Μεταφορών και Επικοινωνιών «Μεταφορά προσώπων με φορτηγά αυτοκίνητα» (Β΄ 41), εξακολουθεί να ισχύει μέχρι 31.12.2004, οπότε και καταργείται. 3. Αυτοκίνητα οχήματα που τέθηκαν σε κυκλοφορία ως μικτής χρήσης, σύμφωνα με τις καταργούμενες με την παρούσα διατάξεις και έχουν χαρακτηρισθεί στο πιστοποιητικό ταξινόμησης του τελωνείου ως φορτηγά δασμολογικής κλάσης 8704 μπορούν να χαρακτηρισθούν εκ νέου ως φορτηγά αυτοκίνητα, εφόσον συντρέχουν όλες οι προϋποθέσεις της παρούσας. Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως, εκτός αν άλλως προβλέπεται διαφορετικά στην παρούσα.

[Source: greek_legal_code_raptarchis | Tokens: 7675]